Բրյոնյոյսուն

Բրյոնյոյսուն (), քաղաք և նախկին կոմունա Նորվեգիայում։ Այն գտնվում է Բրյոնյոյ կոմունիայի կենտրոնում՝ Նուրլան կոմսությունում։

Բրյոնյոյսունը 1923 թվականին որպես առանձին քաղաք ու կոմունա էր հանդես գալիս Բրեննայից անկախ։ Սակայն հետագայում, ըստ մասնավորի 1964 թվականի հունվարի 1-ի դրությամբ Բրյոնյոյսունը կրկին միավորվեց հարևան Սյոմնա և Վելֆյորդ կոմունաների հետ ու կազմավորվեց Բրյոնյոյ կոմունա ու, արդյունքում, կորցրեց քաղաքի կարգավիճակը մինչև 2000 թվականը։ 1977 թվականին Սյոմնան առանձնացավ, որպես ինքնուրույն կոմունա։

Այսօր քաղաքը համարվում է Բրյոնյոյի վարչական և տնտեսական գլխավոր կենտրոնը։ 2009 թվականի մարդահամարի տվյալների համաձայն Բրյոնյոյսունի բնակչության թիվը կազմել է 4 506 մարդ։ նոր քաղաքային կառավարությունը ձևավորվել է 2000 թվականին։ Քաղաքի ծովափի երկայնքով ամեն օր անցնում է Խուրտիգրուտեն գնացքը՝ ուղևորվելով գիշերը հյուսիս և վերադառնալով ցերեկ կեսօրին՝ հարավ։ Բրյոնյոյսունում կա օդանավակայան և դեպի արևելք ելք է բացվում Е6 ավտոմայրուղին։

Ամբողջ Նորվեգիայի տարածքում Բրյոնյոյսունը հայտնի է որպես գրանցմանկենտրոն (Brønnøysund Register Centre): Նորվեգական նավային ընկերության՝ Torghatten Trafikkselskap շտաբ-բնակարանը գտնվում նույնպես գտնվում է այս քաղաքում։

Պատմություն 

Վիկինգների տիրապետության ժամանակաշրջանում Տուրգարը (), որն ընկած էր լեգենդար Տուրխատե լեռան փեշերին, համարվել է ցեղապետերի գլխավոր նստավայրը։ Բնիկ ժողովուրդին բնաջնջեց դուքս Սկուլեն (Duke Skule) և իր մարդիկ նորվեգական քաղաքացիական պատերազմի ժամանակ, որը սանձազերծվել էր 1240 թվականին։

Տարածաշրջանը կրկին բնակեցվեց Հարավային Նորվեգիայի, Տրյոնդելագի և Շվեդիայի բնակիչներով։ Հենց այս հանգամանքով է պայմանավորված Բրյոնյոյսուն քաղաքի յուրօրինակ բարբառը։

Տնտեսություն 

Վերջին տարիներին Բրյոնյոյսունում նկատվում է կայուն տնտեսական աճ։ Այստեղից է սկսվում Սիաֆուդ ֆյորդը (), որը մեծ զբոսաշրջային նշանակություն ունի քաղաքի համար։ Քաղաքում են տեղաբաշխված Հյուսիսային Եվրոպայի կրաքարի մեծագույն պաշարներ, որոնք շահագործվում են գործարաններում։ Կան սննդի արդյունաբերական ֆաբրիկաներ։ Բրյոնյոյսունում կա օդանավակայան և ուղղաթիռային հարթակ։ Տնտեսության գլխավոր ճյուղը հանդիսանում է ժամանակակից գյուղատնտեսություն, հիդրոպոնիկան, տրանսպորտային մեծ ընկերությունը, անտառային տնտեսությունն ու զբոսաշրջությունը։

Օդանավակայան 

Բրյոնյոյսունի օդանավակայանը քաղաքի կենտրոնից ընդամենը 2 կմ հեռավորության վրա է գտնվում և համարվում է կենսական նշանակության օբյեկտ ոչ միայն քաղաքի համար, այլև ամբողջ Հյուսիսային Նորվեգիայի։ Օդանավակայանը բացվել է 1968 թվականին։ Այսօր ուղիղ թռիչքներ դեպի Օսլո չեն իրականացվում։ Օդանավակայանը սպասարկվում է նորվեգական Widerøe ավիաընկերության կողմից։

Կլիմա 

Բրյոնյոյսունի կլիման տիպիկ ծովային է։ Այստեղ ձմեռները մեղմ են՝ չնայած օր այդքան հյուսիսում է գտնվում։ Սառնամանիքների օրերի միջին քանակը քաղաքում կազմում է 160-180 օր ( ): Միջին տարեկան ջերմաստիճանը կազմում է 5.6°С: Տարեկան տեղումների միջին քանակությունն էլ հասնում է 1 510 մմ-ի։ Վերջին ամենացուրտ ձմեռը եղել է 2001 թվականին։ Այդ տարի հուլիսյան միջին ջերմաստիճանը կազմեց 14.1°С:

Ծանոթագրություններ

Արտաքին հղումներ 
 Аэропорт Брённёйсунн, Брённёй  
 Brønnøysund Register Centre  
 Снимки Брённёйсунна, автор: Dana Morris
 Снимки Брённёйсунна, автор Armin Burkhart 

Նորվեգիայի քաղաքներ
1923 թվականին հիմնադրված բնակավայրեր